Diari Oficial de la Generalitat Valenciana


Sumari del DOGV 3242, del 14-05-1998 (1998/3181)

RESOLUCIÓ de 2 d’abril de 1998, de la Universitat Politècnica de València, per la qual es publiquen definitivament els noms dels aspirants que han superat les proves selectives d’accés al grup A, sector d’administració especial, analistes de sistemes/aplicacions, pel sistema de concurs oposició lliure, convocades per la Resolució de 10 d’abril de 1997 (DOGV núm. 3.012, de 12 de juny de 1997).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3242

Data del DOGV
:   14-05-1998

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1998/3181


Organisme emissor
:   Universitat Politècnica de València

Tipus de document
:   Resolució

RESOLUCIÓ de 2 d'abril de 1998, de la Universitat Politècnica de València, per la qual es publiquen definitivament els noms dels aspirants que han superat les proves selectives d'accés al grup A, sector d'administració especial, analistes de sistemes/aplicacions, pel sistema de concurs oposició lliure, convocades per la Resolució de 10 d'abril de 1997 (DOGV núm. 3.012, de 12 de juny de 1997). [1998/M3181]
  
Concloses les proves selectives per a l'ingrés com a personal funcionari, sector d'administració especial, d'aquesta Universitat Politècnica de València, en el grup A i de conformitat amb allò que estableix en la base 9.2 de la convocatòria de proves selectives d'accés al grup A, sector d'administració especial, analistes de sistemes/aplicacions, pel sistema de concurs oposició lliure de 10 d'abril de 1997 (DOGV núm. 3.012, de 12 de juny de 1997), aquest Rectorat resol:
  
Primer
  
Publicar definitivament, amb expressió de la puntuació total obtinguda, els noms dels aspirants que han superat les proves selectives d'accés al grup A, sector d'administració especial, analistes de sistemes/aplicacions, pel sistema de concurs oposició lliure, i que s'indiquen a continuació:
  
Segon
  
Atenent el nombre de places convocades, s'interromp la llista d'aprovats en els tres primers aspirants, els quals obtenen la qualificació total següent després d'afegir-los la puntuació obtinguda en la fase de concurs:
  
Tercer
  
En el termini de 20 dies hàbils a comptar des de l'endemà de la publicació d'aquesta Resolució en el Diari Oficial de la Generalitat Valenciana, els aspirants que s'esmenten en el punt anterior hauran de presentar davant del Servei de Recursos Humans ?Secció de PAS- d'aquesta Universitat Politècnica de València, els documents següents:
  
a) Certificat de naixement expedit pel registre civil corresponent o fotocòpia del document nacional d'identitat o del passaport en el cas dels nacionals dels estats membres de la Unió Europea o d'aquells estats on siga d'aplicació la lliure circulació de treballs i treballadors.
  
b) Fotocòpia compulsada del títol acadèmic exigible segons la present convocatòria.
  
c) Declaració de no haver sigut separat, per mitjà d'expedient disciplinari, de qualsevol administració o càrrec públic, així com de no trobar-se inhabilitat penalment per a l'exercici de les funcions públiques.
  
d) Certificat mèdic acreditatiu de posseir la capacitat física necessària per a dur a terme les funcions dels llocs de treball oferits.
  
e) Els aspirants discapacitats hauran de presentar un certificat de la Conselleria d'Ocupació, Indústria i Comerç o òrgans competents d'altres administracions públiques, que acredite una discapacitació igual o superior al 33%, així com la seua capacitat per a dur a terme les funcions que corresponguen a les vacants oferides.
  
Una vegada presentats els documents per la persona interessada i en un termini màxim d'un mes, comptat a partir de l'endemà de la publicació de la resolució per la qual s'efectua el nomenament com a funcionari de carrera en el Diari Oficial de la Generalitat Valenciana, la persona interessada haurà de prendre possessió del lloc corresponent.
  
Quart
  
Contra aquest acte, que és definitiu en la via administrativa, les persones interessades podran interposar un recurs contencios administratiu davant de la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos comptadors des de l'endemà de la publicació d'aquesta resolució en el Diari Oficial de la Generalitat Valenciana.
  
Com a requisit per a la interposició del recurs esmentat, s'haurà d'efectuar la comunicació prèvia de la interposició a l'òrgan administratiu autor de l'acte, segons exigeix l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Tot això sense prejudici que es puga exercir qualsevol altre recurs que es considere escaient.
  
València, 2 d'abril de 1998.- El rector de la Universitat Politècnica de València: Justo Nieto Nieto.